
                                                  AVIZ

      asupra  propunerii legislative privind  constituirea Fondului special pentru locuinţe sociale
                 În conformitate cu prevederile art. 95  din Regulamentul Camerei Deputaţilo, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind constituirea Fondului special pentru locuinţe sociale, trimisă cu adresa nr.Pl.X 454 din 4 iunie 2007, înregistrată cu nr. 31/704 din 5 iunie 2007.
                 Senatul, în calitate de primă Cameră sesizată, a respins propunerea legislativă, în şedinţa din 30 mai 2007.
       În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională . 

                  Obiectul de reglementare al iniţiativei legislative este  constituirea Fondului special pentru locuinţe sociale destinat achiziţionării de către autorităţile locale de locuinţe de pe piaţa imobiliară, în vederea repartizării acestora ca locuinţe sociale.    
                   Membrii comisiei au examinat propunerea legislativă supusă avizării, expunerea de motive, punctul de vedere al Guvernului,  transmis cu adresa nr.638/16.03.2007, prin care nu  susţine adoptarea iniţiativei legislative şi avizul favorabil al Consiliului Legislativ nr.204 din 20 februarie 2007.

                    Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  11 septembrie 2007.
                    Cu prilejul dezbaterilor membrii Comisiei au constatat că  există deja reglementări şi mecanisme sub incidenţa cărora pot fi integrate şi categoriile enumerate în propunerea legislativă, precum cele ale art.7 şi 44 din Legea  locuinţei nr.114/1996, republicată, ale art.14 din Legea privind prevenirea  şi combaterea marginalizării sociale nr.116/2002, ale dispoziţiilor Ordonanţei de urgenţă a Guvernului nr.68/2006 privind unele măsuri pentru dezvoltarea activităţii în domeniul construcţiei de locuinţe prin programe la nivel naţional sau ale art.13 din Legea nr.10/2001.
              De asemenea,  iniţiativa legislativă contravine  prevederilor art.16 alin.(1) din Constituţia României, republicată, potrivit căruia „ Cetăţenii sunt egali în faţa legii şi a autorităţilor publice, fără privilegii şi fără discriminări”, cât şi a dispoziţiilor art. 6 şi art. 7 din  Legea nr. 273 /2006 privind finanţele publice locale, precum şi a  prevederilor art.15 din Legea nr.500/2002 privind finanţele publice, cu modificările ulterioare.
              În urma dezbaterilor Comisia, în unanimitate, a hotărât avizarea negativă a propunerii legislative .

În raport de obiectul şi conţinutul său, propunerea legislativă face parte din categoria legilor ordinare.

                 PREŞEDINTE,
SECRETAR, 
                  Sergiu Andon
George Băeşu
Consilier

